Heilbrigðisyfirvöld í Bandaríkjunum hafa áhyggjur af því að hægar gangi að bólusetja gegn COVID-19 eftir því sem fleiri hafa verið bólusettir. Markmiðið var að 70 prósent þjóðarinnar hefðu fengið að minnsta kosti fyrri sprautuna á þjóðhátíðardegi Bandaríkjanna 4. júlí, en það náðist ekki.
Ástæða þess að hægt hefur á bólusetningu í Bandaríkjunum er líklega að stærstu leyti að langflestir þeirra sem enn eru óbólusettir vilji hreinlega ekki láta bólusetja sig. Joe Biden forseti segir að milljónir séu óbólusettar og hafi ekki vörn gegn sjúkdómnum. Þannig stefni þeir samfélagi sínu í hættu sem og vinum sínum, ástvinir þeirra séu í hættu.
Right now as I speak to you. Millions of Americans are still unvaccinated and unprotected. And because of that, their communities are at risk, their friends are at risk. The people that they care about are at risk.
Orð forsetans eru þó ekki líkleg til að sannfæra marga sem ekki vilja láta bólusetja sig, samkvæmt könnunum er mikil fylgni á milli stjórnmálaskoðana og afstöðunnar til bólusetninga. Þrjátíu og þrjú prósent fullorðinna í Bandaríkjunum eru enn óbólusett og samkvæmt könnun sem YouGov gerði fyrir tímaritið The Economist vill meirihluti þeirra ekki láta bólusetja sig og stór hluti er í vafa um ágæti bólusetningarinnar. Langflestir þeirra sem eru andvígir bólusetningum eru repúblikanar og stuðningsmenn Donalds Trumps, fyrrverandi forseta. Economist segir að Bandaríkjamenn á hægri væng stjórnmálanna hafi tilhneigingu til að hundsa ráð vísindamanna og vera trúaðir á samsæriskenningar. Ekki hafi bætt úr að Trump hafi sjálfur gert lítið til að hvetja stuðningsmenn sína til að láta bólusetja sig. Hann hafi til dæmis ekki leyft myndatökur þegar hann var sjálfur bólusettur. Stjórnvöld hafa áhyggjur af bólusetningartregðunni.
This is an even bigger concern because of the Delta variant. In today`s briefing, we discussed how the Delta variant is already responsible for half of all cases in many parts of this country.
Þarna lýsti Biden að delta-afbrigði kórónuveirunnar ylli áhyggjum, í mörgum hlutum landsins væri meira en helmingur nýrra smita vegna þess afbrigðis. Biden grátbað óbólusetta að láta sprauta sig, það skipti miklu. Þið sýnið ættjarðarást með því að láta bólusetja ykkur, sagði Bandaríkjaforseti.
Please, please get vaccinated. It makes a big differece. As I have said, it's a patriotric thing to do.